
IEKŠĒJIE NOTEIKUMI
Tukumā

2026. gada 16. septembrī	Nr. 54

Tukuma 3.pamatskolas skolēnu mācību snieguma vērtēšanas kārtība
Izdota saskaņā ar Ministru kabineta 27.11.2018. noteikumu Nr. 747 “Noteikumi par valsts pamatizglītības standartu un pamatizglītības programmu paraugiem” 15. punktu, 11. pielikuma 1.varianta 16. punktu un 2.varianta 19.punktu, 13. pielikuma 25. punktu, 14. pielikuma 22. punktu, 15. pielikuma 23. punktu, 16. pielikuma 23. punktu, Ministru kabineta 03.09.2019. noteikumu Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem” 20. punktu un 11. pielikuma 16. punktu, 12. pielikuma 17. punktu.

I. Vispārīgie jautājumi

1. Mācību sasniegumu vērtēšanas kārtība (turpmāk – vērtēšanas kārtība) nosaka, ka Tukuma 3.pamatskolā (turpmāk – iestāde) tiek organizēta un īstenota izglītojamo mācību sasniegumu vērtēšana (turpmāk – vērtēšana), kā arī vērtēšanas rezultātu dokumentēšana.
2. Vērtēšanas kārtības mērķis ir nodrošināt vienotu, skaidru un normatīvajiem aktiem atbilstošu vērtēšanu iestādē.
3. Klases audzinātājs līdz katra mācību gada 15. septembrim iepazīstina skolēnus ar vērtēšanas kārtību. Skolēns skolas sagatavotā veidlapā ar parakstu apliecina, ka ir iepazinies ar vērtēšanas kārtību. 
4. Mācību snieguma vērtēšanas pamatprincipi ir šādi:
		 4.1. sistēmiskuma princips — mācību snieguma vērtēšanas pamatā ir sistēma, kuru raksturo regulāru un pamatotu, noteiktā secībā veidotu darbību kopums;
		4.2. atklātības un skaidrības princips — pirms mācību snieguma demonstrēšanas skolēnam ir zināmi un saprotami plānotie sasniedzamie rezultāti un viņa mācību snieguma vērtēšanas kritēriji; 
		4.3. metodiskās daudzveidības princips — mācību snieguma vērtēšanai izmanto dažādus vērtēšanas metodiskos paņēmienus; 
		4.4. iekļaujošais princips — mācību snieguma vērtēšana tiek pielāgota ikviena skolēna individuālajām mācīšanās vajadzībām; 
		4.5. objektivitātes princips — mācību snieguma vērtējums atspoguļo skolēna sniegumu vērtēšanas brīdi attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena skolēna sniegumam piemērojot līdzvērtīgus nosacījumus: 
		4.6. vērtējuma obligātuma princips — skolēnam jāiegūst vērtējums visos attiecīgās izglītības programmas mācību priekšmetos un valsts pārbaudījumos, izņemot tos valsts pārbaudījumus, no kuriem skolēns ir atbrīvots Ministru kabineta noteiktajā kārtībā.
5. Iestādes atbildīgā persona līdz katra mācību gada 15. septembrim iepazīstina nepilngadīgo skolēnu vecākus vai likumiskos pārstāvjus (turpmāk – vecāki) ar vērtēšanas kārtību, elektroniski nosūtot to skolvadības sistēmā (turpmāk – E- klasē). Vērtēšanas kārtība ir pieejama iestādes tīmekļa vietnē https://www.tuk3psk.lv/.

II. Mācību snieguma vērtēšanas plānošana

6. Iestāde līdz 15. septembrim izstrādā summatīvo vēsrtēšanas darbu plānu un ievieto E-klasē. Summatīvo vērtēšanas darbu norises datumu un :
		6.1. 1.–3. klasēm – tematu;
		6.2. 4.–12. klasēm – tematu un katram darbam piešķirto svaru (ja tāds tiek piešķirts).
7. Mācību priekšmeta pedagogs līdz 15. septembrim iepazīstina skolēnus ar summatīvo vērtēšanas darbu veidiem, to skaitu, izpildes laiku un gada vērtējuma iegūšanas nosacījumiem mācību priekšmetā.
8. 1.-4.klašu skolēnam dienā tiek plānots ne vairāk kā viens temata nobeiguma vērtēšanas darbs. 5.-9.klašu skolēnam dienā tiek plānoti ne vairāk kā divi temata nobeiguma vērtēšanas darbi. Darbu norises laiku pedagogs fiksē E-klases pārbaudes darbu plānotājā mācību gada sākumā, izmaiņas summatīvo vērtēšanas darbu grafikā tiek veiktas vismaz piecas darba dienas pirms plānotā summatīvā darba, par to informējot skolēnus. Pirms katra temata nobeiguma vērtēšanas darba mācību priekšmeta pedagogs informē skolēnu par plānoto sasniedzamo rezultātu un vērtēšanas kritērijiem.
9. Semestra starpvērtējumi 4.-9.klasē tiek izlikti 2 reizes mācību gada laikā, decembrī un martā. Semestra starpvērtējumam ir informatīva nozīme, un tas neietekmē gada noslēguma vērtējumu.


III.	Mācību snieguma vērtējumu atspoguļošana un vērtēšanas organizēšana

10. Vērtējums atspoguļo skolēna sniegumu vērtēšanas brīdī attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena skolēna sniegumam piemērojot līdzvērtīgus nosacījumus un vienādus kritērijus.
11. Formatīvā vērtēšana notiek ikdienas mācību procesā un nodrošina skolēnam un skolotājam atgriezenisko saiti par skolēna tā brīža sniegumu pret plānotajiem sasniedzamajiem rezultātiem. Formatīvo vērtējumu izsaka procentos (“%”) un tas netiek uzlabots. 
12. Summatīvajā vērtēšanā:
	      12.1. 1.–3. klasē vērtējumu izsaka apguves līmeņos: sācis apgūt – “S”, turpina apgūt – “T”, apguvis – “A”, apguvis padziļināti – “P”, izmantojot vienotas vērtēšanas kritēriju grupas (skat. 1. pielikumu).
	      12.2. 4.–9. klasē skolēnu mācību sasniegumu vērtējumu izsaka ballēs no 1 līdz 10, piemērojot  vienotu vērtēšanas skalu (skat. 2. pielikumu).
13. Ievadot E-klasē informāciju par summatīvās vērtēšanas darbu, pedagogs norāda vērtēšanas kritērijus un maksimāli iegūstamo punktu skaitu par katru uzdevumu.
14. Apzīmējumu “nv” (nav vērtējuma) mācību sasniegumu vērtēšanā pedagogs lieto, ja skolēns:
		14.1. nav piedalījies mācību stundā, kurā tiek veikts summatīvās vērtēšanas darbs; šādā gadījumā pedagogs fiksē gan skolēna mācību priekšmeta stundas kavējumu “n”, gan veicamā summatīvā vērtēšanas darba neizpildi “nv” (apzīmējums – “n/nv”);
	     14.2. nav izpildījis summatīvā vērtēšanas darba veikšanas nosacījumus:
· iesniedzis cita autora darbu vai tā daļu (plaģiātu), darbā izmantojis pedagoga 				neatļautu mākslīgā intelekta rīku atbalstu vai palīglīdzekli;
· izmantojis cilvēka cieņu aizskarošu saturu vai izteikumus;
· vērtēšanas darbs izpildīts nesalasāmā rokrakstā.
15. [bookmark: _Hlk242691111]Summatīvie pārbaudes darbi ir obligāti visiem skolēniem.
16. Ja skolēns summatīvajā vērtēšanas darbā nav ieguvis vērtējumu, viņam līdz nākamajam summatīvajam pārbaudes darbam jāveic līdzvērtīgs darbs, kas tiek vērtēts 10 ballu skalā, vienojoties ar pedagogu par tā norises laiku.
17. Ja skolēns līdz mācību gada noslēgumam nav ieguvis vērtējumu kādā no mācību priekšmeta summatīvajiem pārbaudes darbiem, skolēns nesaņem vērtējumu gadā vai galīgo vērtējumu mācību priekšmetā. Pedagogs e-klasē  mācību priekšmetā  ievada apzīmējumu “nv”.
18. Ja skolēns slimības vai citu attaisnojošu iemeslu dēļ ir kavējis vairāk nekā pusi no summatīvās vērtēšanas darbiem mācību priekšmetā, pedagogs, saskaņojot ar iestādes vadītāja vietnieku, var veidot vienu summatīvo pārbaudes darbu par vairākiem tematiem.
19. Ja skolēns summatīvo pārbaudes darbu nav veicis slimības dēļ, tad 2 nedēļu laikā pēc izveseļošanās ir jāveic līdzvērtīgs 10 baļļu novērtējuma darbs skolotāja norādītajā laikā.
20. Ja skolēns ir atbrīvots no sasniedzamo rezultātu apguves priekšmetā Sports un veselība uz ilgstošu laiku vai mācību gadu, tad skolēns piedalās stundās Sports un veselība un mācību priekšmetā iegūst vērtējumu par sasniedzamiem rezultātiem atbilstoši izstrādātajam individuālajam plānam balstoties uz ārsta rekomendācijām un mācību priekšmeta programmu.
21. Pedagogs var izmantot iegūtos mācīšanās pierādījumus un atbrīvot skolēnu no temata nobeiguma darba vai darba daļas izpildes sakarā ar skolēna piedalīšanos ārpusskolas pasākumos, kas saistīti ar konkrēto mācību priekšmetu un atspoguļo pierādījumus par mācību priekšmetā paredzēto sasniedzamo rezultātu apguvi.
22. Vērtējumu mācību priekšmetā gadā veido visi saņemtie summatīvie vērtējumi. Ja vidējais vērtējums aiz komata ir vismaz 0,6, tad vērtējumu noapaļo ar uzviju.

IV. Mācību snieguma vērtējumu paziņošana

23. Skolēnu mācību sasbiegumi 1.-9. klasēm tiek atspoguļoti E-klasē.
24. Ierakstus E-klasē pedagogs veic:
	24.1. par katru mācību stundu un mājasdarbu līdz plkst. 17.00 dienā;
	24.2. par uzvedības un attieksmes piezīmēm (ja attiecināms) līdz plkst. 17.00 dienā, kurā tiek izteikta piezīme;
	24.3. par skolēnu saņemtajiem formatīvajiem vērtējumiem ne vēlāk kā triju darba dienu laikā pēc darba izpildes;
	24.4. par skolēnu saņemtajiem summatīvajiem vērtējumiem ne vēlāk kā septiņu darba dienu laikā pēc darba izpildes.

25. Pedagogs ne vēlāk kā septiņu darba dienu laikā pēc summatīvās vērtēšanas darba izpildes iepazīstina skolēnus ar rezultātiem, skaidro piešķirto vērtējumu un sniedz atgriezensiko saiti par sasniegtajiem rezultātiem un pilnveidojamajām jomām.
26. Pedagogs pēc vērtējuma publicēšanas E-klasē septiņu darba dienu laikā nodrošina iespēju pilngadīgam skolēnam vai vecākam pēc viņa lūguma saņemšanas iepazīties ar summatīvās vērtēšanas darbu un vērtēšanas kritērijiem, sniedz skolēna snieguma izvērtējamu un pamatojumu izliktajam vērtējumam. Ja rodas domstarpības, tad skolēns vai vecāks vēršas pie izglītības iestādes vadītāja vietnieka, lūdzot iesaistīties radušās situācijas risināšanā.
27. Pedagogs novērtētos skolēna summatīvos pārbaudes darbus uzglabā līdz nākamā mācību gada sākumam.
28. Saziņā ar skolēnu un vecākiem pedagogs drīkst izmantot tikai informāciju, kas attiecas uz konkrēto skolēnu, nenorādot un neidentificējot citus skolēnus.
29. Klases audzinātāji sagatavo sekmju izrakstus E-klase un nosūta tos vecākiem un skolēniem 1 reizi mēnesī. 

V. Vērtējuma uzlabošana 1.-3. klasei

30. [bookmark: _Hlk242690690]Izglītojamam ir tiesības vienu reizi uzlabot katra liecības SR vērtējumu. Šī uzlabošanas kārtība neattiecas uz pakārtoto SR vērtējumu.
31. Izglītojamais, kuram izstrādāts individuālais izglītības programmas apguves plāns, mācību gada laikā var uzlabot visus mācību priekšmetā iegūtos summatīvos vērtējumus, ja tas atbilst speciālistu ieteikumiem un ir attiecināms uz noteikto mācību priekšmetu, kurā ir norādītas izglītojamā grūtības vai traucējumi. 
32. Ja liecības SR vērtējums tiek izlikts mācību gada laikā pēc tēmas vai cita mācīšanās posma noslēguma, skolēna  vecāks / aizbildnis piecu darba dienu laikā pēc vērtējuma publicēšanas E-klasē informē pedagogu par vēlmi uzlabot konkrēto liecības SR, iesniedzot iesniegumu par vērtējuma uzlabošanu, un vienojas par darba veikšanas laiku (iesnieguma veidlapu vecāks / aizbildnis var saņemt pie klases audzinātāja un priekšmeta skolotāja). Priekšmeta skolotājs pēc vienošanās par darba veikšanas laiku un darba izpildes iesniedz iesniegumu direktora vietniekam izglītības jomā.
33. Ja liecības SR vērtējums tiek noteikts mācību gada noslēgumā, pedagogs to izliek tādā termiņā, lai izglītojamam būtu iespējams izmantot noteikto pieteikšanās termiņu un veikt liecības SR uzlabošanu līdz mācību gada noslēgumam. 
34. Uzlabojot liecības SR, pedagogs izvērtē, kuras pakārtotās prasmes izglītojamam nepieciešams pilnveidot. Izglītojamais atkārtoti demonstrē tikai šīs prasmes.
35. Ja liecības SR uzlabošanas reizē izglītojamais demonstrē zemāku sniegumu, tiek saglabāts iepriekš iegūtais augstākais apguves līmenis. 
36. Izglītojamiem ar speciālām vajadzībām, kuriem izstrādāts individuālais izglītības programmas apguves plāns, var labot arī pakārtotos sasniedzamos rezultātus.

VI. Vērtējuma uzlabošana 4.-9. klasei

37. [bookmark: _Hlk242691146]Skolēnam ir tiesības mācību gada laikā uzlabot vērtējumu summatīvajos vērtēšanas darbos, ievērojot šajā kārtībā noteiktos nosacījumus.
38. 4.–9. klašu skolēnu summatīvo vērtējumu uzlabošana notiek šādā kārtībā:
39. 4.–9. klašu skolēni drīkst uzlabot ne vairāk kā vienu trešdaļu no attiecīgajā mācību priekšmetā mācību gada laikā iegūto summatīvo vērtējumu skaita.
40. Nosakot 4.–9. klašu skolēnam pieļaujamo uzlabojamo summatīvo vērtējumu skaitu, vienu trešdaļu no attiecīgajā mācību priekšmetā iegūto summatīvo vērtējumu skaita noapaļo līdz veselam skaitlim, piemērojot matemātiskās noapaļošanas principu.
	Summatīvo darbu skaits mācību gadā
	3
	4
	5
	6
	7
	8

	Pieļaujamais uzlabojamo summatīvo vērtējumu skaits
	1
	1
	2
	2
	2
	3



41. Uzlabošanas darbu skolēns veic divu nedēļu laikā pēc sākotnējā summatīvā vērtējuma dokumentēšanas E-klases žurnālā.
42. Skolēns summatīvā vērtējuma uzlabošanu piesaka attiecīgā mācību priekšmeta skolotājam, iesniedzot iesniegumu par vērtējuma uzlabošanu, un vienojas par darba veikšanas laiku (iesnieguma veidlapu skolēns var saņemt pie klases audzinātāja un priekšmeta skolotāja). Priekšmeta skolotājs pēc vienošanās par darba veikšanas laiku un darba izpildes iesniedz iesniegumu direktora vietniekam izglītības jomā.
43. Summatīvā vērtējuma uzlabošanai skolotājs sagatavo pārbaudes darbu, kas pārbauda attiecīgajā tematā plānotos sasniedzamos rezultātus un pēc satura, grūtības pakāpes un vērtēšanas kritērijiem ir līdzvērtīgs sākotnējam pārbaudes darbam.
44. Skolēna pieteikums darba uzlabošanai ir saistošs skolēnam un pedagogam:
45. Summatīvā vērtējuma uzlabošanas iespēja uzskatāma par nodrošinātu, ja skolotājs ir saņēmis skolēna pieteikumu, sagatavojis uzlabošanas darbu un noteicis tā norises laiku.
46. Uz skolēniem ar speciālām vajadzībām, kuriem izstrādāts individuālais izglītības programmas apguves plāns, nav attiecināmi vērtēšanas kārtības 30.4. apakšpunktā noteiktie ierobežojumi. Skolēniem, kuri apgūst speciālās pamatizglītības programmu izglītojamiem ar mācīšanās traucējumiem (21015611) un speciālās pamatizglītības programmu izglītojamiem ar garīgās veselības traucējumiem (21015711), ir iespēja uzlabot visus summatīvā vērtēšanā iegūtos snieguma vērtējumus mācību gada laikā pēc temata noslēguma summatīvās vērtēšanas darba atbilstoši individuālās izglītības programmas apguves plānam.
47. Katru uzlabošanai paredzēto summatīvo vērtējumu skolēns drīkst uzlabot vienu reizi.
48. Ja skolēns noteiktajā laikā bez attaisnojoša iemesla neierodas uzlabot darbu, tiek uzskatīts, ka skolēns ir izmantojis viņam nodrošināto iespēju.
49. Ja skolēns nav ieradies attaisnojoša iemesla dēļ, skolotājs nosaka citu darba izpildes laiku.
50. Ja uzlabošanas darbā iegūtais vērtējums ir augstāks par sākotnējo vērtējumu, E-klases žurnālā dokumentē uzlaboto vērtējumu. Ja uzlabošanas darbā iegūtais vērtējums ir zemāks par sākotnējo vērtējumu, saglabā sākotnēji iegūto vērtējumu.
51. Summatīvo vērtējumu var uzlabot neatkarīgi no sākotnēji iegūtā vērtējuma.

VII. Noslēguma jautājumi

52. Grozījumus vērtēšanas kārtībā veic, pamatojoties uz izmaiņām ārējos normatīvajos aktos vai ar iestādes pedagoģiskās padomes lēmumu.
53. Atzīt par spēku zaudējušiem iestādes 2024. gada 2.septembrī iekšējos noteikumus Nr. 50 “Izglītojamo mācību sasniegumu vērtēšanas kārtība”.
54. Vērtēšanas kārtība stājas spēkā 2026. gada 17. septembrī.


Tukuma 3.pamatskolas direktora p.i.	S. Hadakovska




















1.pielikums 2026.gada 17.septembra iekšējiem noteikumiem Nr. 50 “Tukuma 3.pamatskolas skolēnu mācību snieguma vērtēšanas kārtība”

Snieguma līmeņu apraksts 1. –3. klašu skolēnu mācību sasniegumu vērtēšanai

	
	Kritērijs
	Sācis apgūt (S)
	Turpina apgūt (T)
	Apguvis (A)
	Apguvis
padziļināti (P)

	







1.
	



Demonstrēto zināšanu, izpratnes, pamatprasmju mācību jomā, caurviju prasmju apjoms un
kvalitāte
	


Skolēna sniegums (demonstrētās
zināšanas, izpratne, pamatprasmes mācību jomā un
caurviju prasmes) liecina, ka ir
uzsākta plānotā sasniedzamā
rezultāta apguve.
	


Skolēna sniegums (demonstrētās
zināšanas, izpratne, pamatprasmes
mācību jomā un caurviju prasmes)
liecina, ka plānotais sasniedzamais
rezultāts sasniegts daļēji un tas nav noturīgs.
	
Skolēna sniegums (demonstrētās
zināšanas, izpratne, pamatprasmes mācību jomā un
caurviju prasmes) liecina, ka
plānotais sasniedzamais
rezultāts sasniegts pilnībā un tas ir noturīgs.
	Skolēna sniegums
(demonstrētās zināšanas, izpratne, pamatprasmes mācību jomā un caurviju
prasmes) liecina, ka plānotais sasniedzamais
rezultāts sasniegts
padziļināti un tas ir noturīgs.

	



2.
	


Atbalsta
nepieciešamība
	
Skolēnam
nepieciešams
atbalsts un regulāri pedagoga
apstiprinājumi uzdevuma izpildei.
	
Skolēnam dažkārt nepieciešams
pamudinājums, lai sekotu uzdevuma izpildei.
	


Skolēns uzdevumu izpilda patstāvīgi.
	Skolēns uzdevumu izpilda
patstāvīgi, spēj pamatot
atbilstošās
stratēģijas izvēli.

	




3.
	


Spēja lietot apgūto tipveida vai
nepazīstamā situācijā
	


Skolēns demonstrē sniegumu ar pedagoga atbalstu zināmā tipveida
situācijā.
	Skolēns demonstrē sniegumu pārsvarā patstāvīgi tipveida situācijā, atsevišķā gadījumā – arī
mazāk zināmā situācijā, ja
nepieciešams, izmanto atbalsta materiālus.
	

Skolēns demonstrē sniegumu gan
zināmā tipveida situācijā, gan
nepazīstamā situācijā.
	
Skolēns
demonstrē sniegumu zināmā tipveida situācijā, nepazīstamā
situācijā un starpdisciplinārā situācijā.

Snieguma līmeņu apraksts 4.–9. klašu skolēnu mācību sasniegumu vērtēšanai


	
1.
	Snieguma līmenis
	
Sācis apgūt
	Turpina apgūt
	
Apguvis
	Apguvis padziļināti

	2.
	Balles
	1
	2
	3
	4
	5
	6
	7
	8
	9
	10

	

3.
	

Apguves procenti
	

0-10
	

11-20
	

21-30
	

31-40
	

41-54
	

55-66
	

67-74
	

75-86
	

87-94
	

95-100

	4.
	Kritēriji

	






4.1
	



Demonstrēto zināšanu, izpratnes,
prasmju mācību jomā un caurviju prasmju apjoms un kvalitāte
	



Skolēns, demonstrējot sniegumu, izmanto vienu atbilstošu ideju vai prasmi situācijā, kurā ir šaurs
disciplinārs / mācību jomas konteksts.
	Skolēns,
demonstrējot sniegumu, izmanto
vairākas
savstarpēji nesaistītas idejas vai prasmes
šaurā
disciplinārā / mācību jomas kontekstā.
	
Skolēns,
demonstrējot sniegumu,
kurā izmanto vairākas idejas vai prasmes, veido
savstarpējas sakarības
disciplinārā / mācību jomas kontekstā.
	
Skolēns,
demonstrējot sniegumu, kurā
izmanto vairākas atbilstošas idejas vai prasmes no
dažādām
disciplīnām / mācību jomām,
veido savstarpējas sakarības un vispārina.

	


4.2
	

Atbalsta
nepieciešamība
	
Skolēns, demonstrējot sniegumu, lieto doto vai jau zināmu paņēmienu ar pieejamo atbalstu.
	Skolēns,
demonstrējot sniegumu,
patstāvīgi
lieto zināmu paņēmienu.
	Skolēns,
demonstrējot sniegumu,
izvēlas un patstāvīgi
lieto atbilstošu
	Skolēns,
demonstrējot sniegumu, izvēlas un patstāvīgi lieto atbilstošu
paņēmienu un, ja



	
	
	
	
	paņēmienu vai pierakstu.
	nepieciešams, pielāgo to.

	




4.3
	


Spēja lietot apgūto tipveida un nepazīstamā situācijā.
	



Skolēns demonstrē sniegumu zināmā tipveida situācijā.
	Skolēns
demonstrē sniegumu gan zināmā tipveida
situācijā, gan mazāk zināmā
situācijā.
	
Skolēns
demonstrē sniegumu gan zināmā tipveida
situācijā, gan nepazīstamā situācijā.
	
Skolēns
demonstrē sniegumu gan zināmā tipveida situācijā, gan
nepazīstamā, gan starpdisciplinārā situācijā.

